**ПОЗИВ ЗА МЕДИЈЕ**

КОНФЕРЕНЦИЈА

ЈАВНЕ НАБАВКЕ У 2012 – НАЈТРАНСПАРЕНТНИЈИ НАРУЧИОЦИ

Београд, Клуб посланика, Толстојева 2,

10.октобар 2012.године

Поштовани,

Позивамо Вас на конференцију коју организује Управа за јавне набавке у Клубу посланика, Толстојева 2, Београд, 10. октобра 2012. године (програм рада се налази у прилогу). На конференцији ће бити представљени индикатори за оцену јавних набавки као што су: просечан број понуда по тендеру, учешће преговарачких у укупном броју поступака, удео поступака са само једном понудом и други примењени на реалну базу података. На основу ових показатеља, Управа за јавне набавке је оценила како су наручиоци спроводили набавке у периоду јануар - јун 2012. године и на основу добијених резултата рангирала их. На конференцији ће бити представљени наручиоци који су спроводили набавке на најтранспарентнији начин како у поређењу са републичким просеком, тако и у оквиру својих категорија.

Управа за јавне набавке представиће и нове услуге/сервисе које ће ставити својим странкама на располагање до краја године. У завршном делу конференције, предвиђена је свечана додела сертификата службеницима за јавне набавке који су са успехом положили испит.

У очекивању да ћете бити у могућности да присуствујете конференцији,

Срдачан поздрав,

Предраг Јовановић,

Директор

Управа за јавне набавке